Mutane 19 sun kone, motoci 50 sun kone a yayin da tankar mai ta kama wuta a Lagas - Daily Nigerian Hausa
Home Kanun Labarai Mutane 19 sun kone, motoci 50 sun kone a yayin da tankar...
Akalla mutane 19 ne suka kone kurumus yayin da sama da motoci 50 suka kama da wuta a wani mummunar fashwa da wata motar dakon mai tayi a jihar Legas a ranar Alhamis akan gadar Otedola dake unguwar Alausa a jihar Legas.
Kakakin hukumar bayar da agajin gaggawa ta jihar Legas, Kahinde Adebayo ya tabbatar da faruwar wannan al’amari ga kamfanin dillancin labarai na Najeriya, NAN, inda ya bayyana cewar mtane hudu sun samu munanan raunuka a sanadiyar wannan hadari.
Adebayo ya bayyana cewar motar dakon mai dake dauke da man fetur Lita dubu 33 ita ta fashe kuma ta kama da wuta, inda nan take motocin dake gefe sama da 50 suka kone kurmus da misalin karfe 5:23 na yammacin ranar Alhamis.
Previous articleGwamnatin Katsina zata kashe M60 don taimakawa wanda iska ta yiwa barna
Next articleKira zuwa ga Shugaban ƙasa Muhammadu Buhari